РЕПУБЛИКА СРБИЈА
Општина Блаце

Општинска управа

Одељење за привреду, локално-економски

 развој и друштвене делатности
Број: III-501-81/2017
Дана: 27.02.2017.године

БЛАЦЕ

             Нa основу члана 10. став 4. и 6. Закона о процени утицаја на животну средине ("Службени  гласник  РС", бр. 135/04 и 36/09), Уредбе о утврђивању листе пројеката за које је потребна обавезна процена утицаја и листе за које се може захтевати процена утицаја на животну средину („Службени гласник РС“, бр. 114/08), члана 2. Правилника о садржини студије о процени утицаја на животну средину („Службени гласник РС“, бр.69/05) и члана 192. Закона о општем управном посту пку ("Службени лист СРЈ" бр. 33/97 и 31/01 и "Службени гласник РС", бр. 30/ 10), поступајући по поднетом Захтеву носиоца пројекта "ТЕЛЕКОМ СРБИЈА", Предузеће за телекомуникације А.Д., Таковска 2, Београд, број III-05-501-81/2017 од 07.02.2017.године, Одељење за привреду, локално-економски развој и друштвене делатности Општинске управе општине Блаце, доноси:
Р Е Ш Е Њ Е
             I- За пројекат базне станице „Блаце 2“- PKU30 PKL30, тј. реконструкције постојеће базне станице мобилне телефоније, носиоца пројекта "ТЕЛЕКОМ СРБИЈА" Предузеће за телекомуникацију А.Д. Београд, Таковска 2, на територији општине Блаце, на катастарској парцели бр.6787/1 К.О. Блаце, на крову стамбене зграде у улици Карађорђевој бр.35, није потребна процена утицаја  на животну средину.
            II- Носилац пројекта је у обавези да у циљу спречавања и смањења негативних ефеката предметног пројекта на животну средину испоштује следеће:
             1. Приликом постављања и рада радио-базне станице поштује и спроводи мере прописане Стручном оценом оптерећења животне средине:
             - мере предвиђене законском регулативом
             - мере током извођења грађевинских радова
             - мере у случају редовног рада
             - мере у случају удеса
             - мере по престанку рада базне станице.
             2. Током извођења пројекта обезбеди простор за сав отпадни материјал са условима за разврставање и чување до предаје овлашћеном оператеру са одговарајућом дозволом за управљање отпадом, у складу са Законом о управљању отпадом ("Службени гласник РС", бр. 36/09 и 88/ 10) и другим важећим прописима који уређују ову област.
             3. Обави прво испитивање нивоа електромагнетног поља и обезбеди периодична испитивања након пуштања извора у рад на локацији радио-базне станице за мобилну телефонију, у складу са Законом о заштити од нејонизујућег зрачења ("Службени гласник РС", бр. 36/09) и важећим прописима који регулишу ову област. Податке добијене мониторингом доставља Агенцији за заштиту животне средине Београд, Одељењу за привреду, локално-економски развој и друштвене делатности Општинске управе општине Блаце, као и инспекцијској служби Општинске управе општине Блаце, најкасније у року од 30 дана од извршеног мерења. Радио- базна станица се може користити само ако се мерењем докаже да ниво електромагнетног поља не прекорачује  прописане граничне вредности.
             4. Прилагоди рад базне станице у свему према одредбама Правилника о границама излагања нејонизујућим  зрачењима ("Службени гласник РС", бр.  104/09) тако да не буде штетних утицаја по здравље људи и животну средину.
             5. Базна станица мора бити закључана и заштићена од неовлашћеног приступа, кроз обележавање и забрану приступа неовлашћеним лицима, као и да спроводи периодичну проверу комплетне инсталације предметне базне станице и припадајућег антенског система.
             6. Организује службу непрекидног надгледања рада базне станице 24 часа дневно, 365 дана годишње.
             7. У случају промене техничких карактеристика, положаја или начина рада радио-базне станице из тачке 1 овог Решења, у складу са Законом поднесе нови захтев надлежном органу за одлучивање о потреби процене утицаја на животну средину.
О Б Р А З Л О Ж Е Њ Е

             Носилац пројекта "ТЕЛЕКОМ СРБИЈА" Предузеће за телекомуникације А.Д. Београд Таковска 2, обратило се овом органу захтевом, број III-05-501-81/2017 од 07.02.2017.године, за одлучивање о потреби процене утицаја на животну средину пројекта базне станице „Блаце 2“- PKU30 PKL30, тј. реконструкције постојеће базне станице мобилне телефоније, на територији општине Блаце, на катастарској парцели бр.6787/1 К.О. Блаце, на крову стамбене зграде у улици Карађорђевој бр.35. Увидом у достављену документацију уз захтев надлежни орган је утврдио да је иста потпуна у смислу Закона о процени утицаја на животну средину ("Службени гласник РС", бр. 135/04 и 36/09) и да садржи:

            - Попуњен Прилог 1,
            - Уговор о закупу, број 16388/1-2014 од 16.01.2014. године, закључен између Скупштине станара зграде бр.35 у ул. Карађорђевој у Блацу, коју заступа председник Томислав Томовић, и Предузећа за телекомуникације "ТЕЛЕКОМ СРБИЈА" А.Д. које заступа директор Функције за логистичке и опште послове Небојша Добранић, о закупу простора у трајању од 10 година,
            - Техничко решење и детаљан опис и графички приказ микро и макро локације,
       - Стручну оцену оптерећења животне средине у локалној зони радио базне станице мобилне телефоније „Блаце 2“- PKU30 PKL30, коју је израдило Привредно друштво "LABING" Д.О.О", Булевар Кнеза Александра Карађорђевића 68, Београд, која садржи Пројекат бр.166 и Извештај о испитивању електромагнетног поља бр.165 од 06.12. 2016. године,

            - Доказ о уплати  административних такси.
              Поступајући по Закону о процени утицаја на животну средину  ("Службени  гласник РС", бр. 135/04 и 36/09) Одељење за привреду, локално-економски развој и друштвене делатности Општинске управе општине Блаце је објавило обавештење о поднетом захтеву . У законом предвиђеном року није  било достављених примедби и мишљења, као ни интересовања за јавни увид у документацију.
              Локација базне станице „Блаце 2“- PKU30 PKL30 оператера "ТЕЛЕКОМ СРБИЈА", налази се на стамбеној згради, у ул.Карађорђевој бр.35 у Блацу. У околини локације у кругу 50м. налазе се стамбени и пословни објекти. Локација не припада заштићеном подручју. На суседној стамбеној згради инсталиран је и активан антенски систем оператера „Теленор“ а на растојању од око 100м. од предметног објекта налази се активан систем и  оператера "VIP mobile" са радио системима GSM 900, UMTS 900, GSM 1800 и UMTS 2100 и у СООЖС  приказан је  и њихов утицај.

              Пројекат предвиђа постављање радио опреме која се састоји од следећег:
              На локацији је инсталирана базна станица Nokia Flexi за реализацију UMTS система. На предметној локацији је планирано пуштање у рад LTE 1800 система. Планирани систем биће тросекторски и у складу са тим предвиђена је инсталација нових антена за реализацију UMTS и LTE 1800 систама на I, II и  III сектору. Биће инсталиране три нове антене К80010510. Висина средина антена износиће 31,2м од тла. За реализацију LTE 1800 система биће инсталиран FSMF модул. Механички титл није предвиђен, док ће електрични износити 2 2 и 2 за UMTS и LTE 1800 системе, респективно по секторима. Конфигурација примопредајника ће износити 3+3+3 за UMTS систем и 1+1+1 за LTE 1800. Инсталираће се одговарајући антенски и прелазни каблови.
              Носилац пројекта је приложио Стручну оцену оптерећења животне средине у локалној зони радио базне станице мобилне телефоније „Блаце 2“- PKU30 PKL30 оператера "ТЕЛЕКОМ СРБИЈА", која се налази на стамбеној згради, у ул.Карађорђевој бр.35 у Блацу, коју је израдило Привредно друштво "LABING" Д.О.О", Булевар Кнеза Александра Карађорђевића 68, Београд, која садржи Пројекат бр.166 и Извештај о испитивању електромагнетног поља бр.165 од 06.12. 2016. године,
              На основу прорачуна електромагнетне емисије на већем броју нивоа (у локалној зони базне станице, у зони најизложенијих спратова објеката у окружењу предметне локације која потиче од планиране базне станице „Блаце 2“- PKU30 PKL30 оператера "ТЕЛЕКОМ СРБИЈА", Предузеће за телекомуникацију А.Д. Београд, Таковска 2, која се налази на стамбеној згради, у ул.Карађорђевој бр.35 у Блацу на местима на којима се може наћи човек, може се закључити да је ниво електромагнетне емисије испод референтних нивоа које прописује Правилник о границама излагања нејонизујућим зрачењима ("Службени  гласник  РС",  бр. 104/09), као референтни документ за вредновање резултата испитивања. Имајући  у  виду положај  у  коме  се  налази  антенски  систем   и  резултате   испитивања  оптерећењаживотне средине, тј. највеће измерене средње тренутне вредности затеченог електромагнетног поља у локалној зони UMTS/LTE1800 базне станице „Блаце 2“- PKU30 PKL30 које не прелазе 10% одговарајућег референтног граничног нивоа, као и највеће  прорачунате  јачине електричног поља при максималном саобраћају радио-система UMTS/LTE1800  које такође не достижу 10% референтног граничног нивоа, долазимо до закључка да је изложеност тренуrном електромагнетном пољу свих извора  знатно мања од 1, што задовољава услове Правилника у погледу излагања становништва у свим испитним тачкама.

На основу претходног, базна станица мобилне телефоније „Блаце 2“- PKU30 PKL30 оператера "ТЕЛЕКОМ СРБИЈА", Предузеће  за телекомуникацију А.Д. Београд, Таковска 2, по Правилнику о изворима  нејонизујућих  зрачења од посебног интереса, врстама извора, начину и периоду њиховог испитивања ("Службени гласник РС", бр. 104/09), не сматра се извором нејонизујућих зрачења од посебног интереса.
Према Уредби о утврђива њу Листе пројеката за које је обавезна процена уrицаја на животну средину и Листе пројеката за које се може захтевати процена утицаја на животну средину ("Службени гласник  РС", бр. 114/08), предметни  пројекат се налази под редним бројем 12. Инфраструктурни пројекти, тачка 13) Телекомуникациони објекти мобилне телефоније - базне радио станице. Процена уrицаја на животну средину може се захтевати за базне радио станице ефективне израчене снаге више од 250 W. Радио базна станица , „Блаце 2“- PKU30 PKL30 оператера "ТЕЛЕКОМ СРБИЈА", Предузеће  за телекомуникацију А.Д. Београд, Таковска 2, према вредностима ефективне израчене снаге спада у ред пројеката за које се може захтевати процена утицаја на животну средину, али на основу резултата стручне оцене оптерећења животне средине у локалној зони предметне базне станице, донета је одлука да није потребна израда Студије о процени уrицаја на животну средину.

Уколико носилац пројекта поступа у складу са условима  утврђеним тачком II диспозитива овог решења и уколико се испоштују све мере за спречавање и смањење штетних утицаја на животну средину прописане Стручном оценом, рад базне станице „Блаце 2“- PKU30 PKL30 на територији општине Блаце, на катастарској парцели бр.6787/1 К.О. Блаце, на крову стамбене зграде у улици Карађорђевој бр.35, оператера мобилне телефоније "ТЕЛЕКОМ СРБИЈА" Предузеће за телекомуникацију A.Д. Београд, Таковска 2, неће значајније уrрозити животну средину, односно ниво електромагнетног зрачења биће у границама нормале.
На основу наведеног решено је као у диспозитиву.
Правна поука: Против овог решења носилац пројекта може изјавити  жалбу другостепеном органу, Министарству пољопривреде и заштите животне средине, у року од 15 дана од дана пријема овог решења.
Заинтересована јавност органи и организације могу изјавити жалбу против  овог решења  другостепеном  органу у року од 15 дана од дана његовог објављивања у средствима јавног информисања.
Жалба се подноси преко Одељења за привреду, локално-економски развој и друштвене делатности Општинске управе општине Блаце, таксирана са 440,00 динара републичке административне таксе, на жиро-рачун бр. 840-742221 843-57, позив на број 97 29-023, по тарифном броју 6. Закона о републичким административ ним таксама.
Достављено:
-носиоцу пројекта "ТЕЛЕКОМ СРБИЈА"
  Предузеће за телекомуникацију а.д. Београд, Таковска 2,
-Средствима јавног информисања ради објављивања и то:

-електронски медиј „Блаце инфо прес“
-заинтересованим органима и организацијама,
-инспектору за заштиту животне средине и
-архиви.
                Предмет обрадио:                                                                     НАЧЕЛНИК 

    Сарадник на пословима процене                                              ОПШТИНСКЕ УПРАВЕ
        утицаја на животну средину                                                     Зоран Милутиновић
                 Вељко Јовановић                                                          

                                                                                                    _________________________
        _______________________

